CELEX: C2007/095/42
Language: fi
Date: 2007-04-28 00:00:00
Title: Asia C-92/07: Kanne 16.2.2007 — Euroopan yhteisöjen komissio v. Alankomaiden kuningaskunta

28.4.2007   
            
            
               FI
            
            
               Euroopan unionin virallinen lehti
            
            
               C 95/23
            
         Kanne 16.2.2007 — Euroopan yhteisöjen komissio v. Alankomaiden kuningaskunta
   (Asia C-92/07)
   (2007/C 95/42)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamiehet: P.J. Kuijper ja S. Boelaert)
   
      Vastaaja: Alankomaiden kuningaskunta
   Vaatimukset
   
               —
            
            
               on todettava, että Alankomaiden kuningaskunta ei ole noudattanut assosiaatiosopimuksen (1), erityisesti sen 9 artiklan, lisäpöytäkirjan (2), erityisesti sen 41 artiklan, ja päätöksen N:o 1/80 (3), erityisesti sen 10 artiklan 1 kohdan ja 13 artiklan, mukaisia velvoitteitaan, koska se on säätänyt ja pysyttänyt voimassa säännökset sellaisista oleskelulupien myöntämisestä perittävistä maksuista, jotka ovat korkeampia kuin ne maksut, jotka peritään vastaavan asiakirjan myöntämisestä jäsenvaltioiden kansalaisilta sekä Norjan, Islannin, Liechtensteinin ja Sveitsin kansalaisilta, ja koska se on soveltanut tällaisia säännöksiä niihin Turkin kansalaisiin, joilla on oikeus oleskella Alankomaissa assosiaatiosopimuksen, lisäpöytäkirjan tai päätöksen N:o 1/80 nojalla
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Alankomaiden vuodesta 1994 Turkin kansalaisilta perimien oleskelulupamaksujen määrät ovat vastoin assosiaatiosopimuksen, lisäpöytäkirjan ja päätöksen N:o 1/80 standstill-määräyksiä ja syrjintäkieltoa koskevia määräyksiä.
   Lisäpöytäkirjan ja päätöksen N:o 1/80 standstill-määräysten mukaan jäsenvaltiolla ei ole oikeutta ottaa käyttöön mitään sellaisia uusia toimia, joiden tarkoituksena on asettaa Turkin kansalaisilla assosiaatiosopimuksen, lisäpöytäkirjan ja päätöksen N:o 1/80 nojalla oleville oikeuksille ja niihin kiinteästi liittyvälle oleskeluoikeudelle tiukempia edellytyksiä tai joilla on tällainen vaikutus. Komission mukaan Alankomaiden perimät maksut ovat kyseisten standstill-määräysten vastaisia, koska ne otettiin käyttöön standstill-määräysten tultua jo voimaan Alankomaiden osalta ja koska ne estävät tai tekevät vähemmän houkuttelevaksi niiden oikeuksien käytön, jotka Turkin kansalaisilla on assosiaatiosopimuksen, lisäpöytäkirjan ja päätöksen N:o 1/80 nojalla.
   Komissio väittää lisäksi, että sikäli kuin Alankomaat perii Turkin kansalaisilta oleskeluluvista maksuja, tällaiset maksut eivät assosiaatiosopimukseen ja päätökseen N:o 1/80 sisältyvien syrjintäkieltoa koskevien määräysten mukaan saa olla korkeampia kuin ne maksut, jotka peritään vastaavista asiakirjoista Euroopan unionin jäsenvaltioiden kansalaisilta sekä Norjan, Islannin, Liechtensteinin ja Sveitsin kansalaisilta.
   
      (1)  Euroopan talousyhteisön ja Turkin välinen assosiaatiosopimus, joka hyväksyttiin ja vahvistettiin 23.12.1963 tehdyllä neuvoston päätöksellä 64/732/ETY (EYVL 1964, 217, s. 3685).
   
      (2)  Lisäpöytäkirja, joka hyväksyttiin 19.12.1972 annetulla neuvoston asetuksella (ETY) N:o 2760/72 (EYVL L 293, s. 1).
   
      (3)  Assosiaation kehittämisestä 19.9.1980 tehty päätös N:o 1/80.